
AMANDMANI
Odbor za prava žena i rodnu ravnopravnost podnosi Odboru za zapošljavanje i socijalna pitanja, kao nadležnom odboru, sljedeće:
<RepeatBlock-Amend><Amend>Amandman		<NumAm>1</NumAm>
<DocAmend>Prijedlog rezolucije</DocAmend>
<Article>Pozivanje -1. (novo)</Article>
	

	Prijedlog rezolucije
	Izmjena

	
	–	uzimajući u obzir članak 2. i članak 3. stavak 3. Ugovora o Europskoj uniji,


</Amend>
<Amend>Amandman		<NumAm>2</NumAm>
<DocAmend>Prijedlog rezolucije</DocAmend>
<Article>Pozivanje -1.a (novo)</Article>
	

	Prijedlog rezolucije
	Izmjena

	
	–	uzimajući u obzir članke 8., 9., 151., 153. i 157. Ugovora o funkcioniranju Europske unije,


</Amend>
<Amend>Amandman		<NumAm>3</NumAm>
<DocAmend>Prijedlog rezolucije</DocAmend>
<Article>Pozivanje 4.a (novo)</Article>
	

	Prijedlog rezolucije
	Izmjena

	
	–	uzimajući u obzir Konvenciju Ujedinjenih naroda o uklanjanju svih oblika diskriminacije žena, donesenu 1979.,


</Amend>
<Amend>Amandman		<NumAm>4</NumAm>
<DocAmend>Prijedlog rezolucije</DocAmend>
<Article>Pozivanje 9.a (novo)</Article>
	

	Prijedlog rezolucije
	Izmjena

	
	–	uzimajući u obzir Konvenciju Vijeća Europe o sprečavanju i borbi protiv nasilja nad ženama i nasilja u obitelji (Istanbulska konvencija), donesenu 2011.,


</Amend>
<Amend>Amandman		<NumAm>5</NumAm>
<DocAmend>Prijedlog rezolucije</DocAmend>
<Article>Pozivanje 10.a (novo)</Article>
	

	Prijedlog rezolucije
	Izmjena

	
	–	uzimajući u obzir Direktivu Vijeća 2000/43/EZ od 29. lipnja 2000. o provedbi načela jednakog postupanja prema osobama bez obzira na njihovo rasno ili etničko podrijetlo1a,

	
	_________________

	
	1a SL L 180, 19.7.2000., str. 22., ELI: http://data.europa.eu/eli/dir/2000/43/oj.


</Amend>
<Amend>Amandman		<NumAm>6</NumAm>
<DocAmend>Prijedlog rezolucije</DocAmend>
<Article>Pozivanje 10.b (novo)</Article>
	

	Prijedlog rezolucije
	Izmjena

	
	–	uzimajući u obzir Direktivu 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada1a,

	
	_________________

	
	1a SL L 204, 26.7.2006., str. 23., ELI: http://data.europa.eu/eli/dir/2006/54/oj.


</Amend>
<Amend>Amandman		<NumAm>7</NumAm>
<DocAmend>Prijedlog rezolucije</DocAmend>
<Article>Pozivanje 10.c (novo)</Article>
	

	Prijedlog rezolucije
	Izmjena

	
	–	uzimajući u obzir Direktivu (EU) 2023/970 Europskog parlamenta i Vijeća od 10. svibnja 2023. o jačanju primjene načela jednakih plaća muškaraca i žena za jednak rad ili rad jednake vrijednosti putem transparentnosti plaća i provedbenih mehanizama1a,

	
	_________________

	
	1a SL L 132, 17.5.2023., str. 21., ELI: http://data.europa.eu/eli/dir/2023/970/oj.


</Amend>
<Amend>Amandman		<NumAm>8</NumAm>
<DocAmend>Prijedlog rezolucije</DocAmend>
<Article>Pozivanje 10.d (novo)</Article>
	

	Prijedlog rezolucije
	Izmjena

	
	–	uzimajući u obzir Direktivu (EU) 2024/1385 Europskog parlamenta i Vijeća od 14. svibnja 2024. o suzbijanju nasilja nad ženama i nasilja u obitelji1a,

	
	_________________

	
	1a SL L, 2024/1385, 24.5.2024., ELI: http://data.europa.eu/eli/dir/2024/1385/oj.


</Amend>
<Amend>Amandman		<NumAm>9</NumAm>
<DocAmend>Prijedlog rezolucije</DocAmend>
<Article>Pozivanje 11.a (novo)</Article>
	

	Prijedlog rezolucije
	Izmjena

	
	–	uzimajući u obzir Preporuku Komisije (EU) 2024/1238 оd 23. travnja 2024. o razvoju i jačanju integriranih sustava za zaštitu djece u najboljem interesu djeteta1a,

	
	_________________

	
	1a SL L, 2024/1238, 14.5.2024., ELI: http://data.europa.eu/eli/reco/2024/1238/oj.


</Amend>
<Amend>Amandman		<NumAm>10</NumAm>
<DocAmend>Prijedlog rezolucije</DocAmend>
<Article>Pozivanje 12.a (novo)</Article>
	

	Prijedlog rezolucije
	Izmjena

	
	–	uzimajući u obzir komunikaciju Komisije od 18. rujna 2020. naslovljenu „Unija jednakosti: Akcijski plan EU-a za antirasizam za razdoblje 2020. – 2025.” (COM(2020)0565),


</Amend>
<Amend>Amandman		<NumAm>11</NumAm>
<DocAmend>Prijedlog rezolucije</DocAmend>
<Article>Pozivanje 12.b (novo)</Article>
	

	Prijedlog rezolucije
	Izmjena

	
	–	uzimajući u obzir komunikaciju Komisije od 12. studenog 2020. naslovljenu „Unija jednakosti: Strategija o ravnopravnosti LGBTIQ osoba 2020. – 2025.” (COM(2020)0698),


</Amend>
<Amend>Amandman		<NumAm>12</NumAm>
<DocAmend>Prijedlog rezolucije</DocAmend>
<Article>Pozivanje 12.c (novo)</Article>
	

	Prijedlog rezolucije
	Izmjena

	
	–	uzimajući u obzir svoju Rezoluciju od 30. siječnja 2020. o razlici u plaćama žena i muškaraca1a,

	
	_________________

	
	1a SL C 331, 17.8.2021., str. 5.


</Amend>
<Amend>Amandman		<NumAm>13</NumAm>
<DocAmend>Prijedlog rezolucije</DocAmend>
<Article>Pozivanje 15.a (novo)</Article>
	

	Prijedlog rezolucije
	Izmjena

	
	–	uzimajući u obzir svoju Rezoluciju od 5. srpnja 2022. o siromaštvu žena u Europi1a,

	
	_________________

	
	1a SL C 47, 7.2.2023., str. 2.


</Amend>
<Amend>Amandman		<NumAm>14</NumAm>
<DocAmend>Prijedlog rezolucije</DocAmend>
<Article>Pozivanje 20.a (novo)</Article>
	

	Prijedlog rezolucije
	Izmjena

	
	–	uzimajući u obzir komunikaciju Komisije od 7. ožujka 2025. naslovljenu „Plan za prava žena” (COM(2025)0097),


</Amend>
<Amend>Amandman		<NumAm>15</NumAm>
<DocAmend>Prijedlog rezolucije</DocAmend>
<Article>Pozivanje 28.a (novo)</Article>
	

	Prijedlog rezolucije
	Izmjena

	
	–	uzimajući u obzir izvješće organizacije Make Mothers Matter koje će biti objavljeno u rujnu 2025. pod naslovom „Mothers’ Poverty in the EU” („Siromaštvo majki u EU-u”),


</Amend>
<Amend>Amandman		<NumAm>16</NumAm>
<DocAmend>Prijedlog rezolucije</DocAmend>
<Article>Uvodna izjava Aa (nova)</Article>
	

	Prijedlog rezolucije
	Izmjena

	
	Aa.	budući da su žene zbog strukturnih rodnih nejednakosti i dalje nerazmjerno više pogođene apsolutnim i relativnim siromaštvom od muškaraca, kao i rizikom od socijalne isključenosti; budući da se siromaštvo među ženama, u svoj njegovoj raznolikosti, mora shvatiti kao složena i višedimenzionalna pojava koja uključuje ne samo socijalne, političke i kulturne aspekte, već i prihode, stanovanje, zdravstvo i pristup obrazovanju i socijalnim uslugama te se ne može iskorijeniti samo zapošljavanjem, već zahtijeva sveobuhvatan i uključiv pristup koji se temelji na prevenciji i ublažavanju siromaštva; budući da je 2024. u svim zemljama EU-a osim dviju stopa teške materijalne i socijalne oskudice bila viša za žene (6,6 %) nego za muškarce (6,2 %)1a, a da je stopa rizika od siromaštva ili socijalne isključenosti bila viša za žene (21,9 %) nego za muškarce (20 %) u svim zemljama EU-a1b; budući da se iste godine 23,7 % žena i 22,7 % muškaraca u EU smatralo siromašnima1c, pri čemu je 21,6 % žena u dobi od 65 i više godina bilo u riziku od siromaštva, u usporedbi s oko 16,5 % muškaraca u istoj dobnoj skupini1d;

	
	_________________

	
	1a Eurostat, Data Browser, „Severe material and social deprivation rate by age and sex” (Stopa teške materijalne i socijalne oskudice prema dobi i spolu), https://ec.europa.eu/eurostat/databrowser/view/ilc_mdsd11__custom_17284202/bookmark/table?lang=en&&bookmarkId=a0f88fa5-9110-4302-a67d-d58f889214d0&&page=time:2024.

	
	1b Eurostat, Data Browser, „Persons at risk of poverty or social exclusion by age and sex” (Osobe izložene riziku od siromaštva ili socijalne isključenosti prema dobi i spolu), https://ec.europa.eu/eurostat/databrowser/view/ilc_peps01n__custom_17280682/bookmark/table?lang=en&&bookmarkId=1136c1ef-3d9f-4fda-82fb-cf7423eac65e&&page=time:2024.

	
	1c Eurostat, Data Browser, „Subjective poverty by age and sex” (Subjektivno siromaštvo prema dobi i spolu), https://ec.europa.eu/eurostat/databrowser/view/ilc_sbjp01__custom_17284289/bookmark/table?lang=en&&bookmarkId=7d0decb7-866a-4494-b901-58a61bebd575&&page=time:2024.

	
	1d Eurostat, Data Browser, „Persons at risk of poverty or social exclusion by age and sex” (Osobe izložene riziku od siromaštva ili socijalne isključenosti prema dobi i spolu), https://ec.europa.eu/eurostat/databrowser/view/ilc_peps01n__custom_17280682/bookmark/table?lang=en&&bookmarkId=1136c1ef-3d9f-4fda-82fb-cf7423eac65e&&page=time:2024.


</Amend>
<Amend>Amandman		<NumAm>17</NumAm>
<DocAmend>Prijedlog rezolucije</DocAmend>
<Article>Uvodna izjava Ab (nova)</Article>
	

	Prijedlog rezolucije
	Izmjena

	
	Ab.	budući da je siromaštvo žena i uzrok i posljedica intersekcijske diskriminacije s kojom se suočavaju žene, posebno one koje se suočavaju s posebnim oblicima marginalizacije i strukturne diskriminacije na temelju spola, rase, etničke pripadnosti, invaliditeta, dobi, migracijskog statusa, seksualne orijentacije, rodnog identiteta, vjere ili uvjerenja, kao i žene u nepovoljnom socioekonomskom položaju, a posebno transrodne i interseksualne žene; budući da se samohrane majke i žene koje žive u udaljenim, otočnim i najudaljenijim regijama EU-a suočavaju s posebnim izazovima i povećanim rizikom od siromaštva; budući da nedostatak pravnog priznavanja istospolnih veza i rodnog identiteta u državama članicama doprinosi uskraćivanju osnovnih socijalnih usluga i obiteljskih naknada pripadnicima skupine LGBTIQ+, čime se pojačavaju ciklusi siromaštva i marginalizacije; budući da se Romkinje suočavaju s posebnom diskriminacijom u pogledu obrazovanja i dostojanstvenog rada; budući da je 2022. bilo zaposleno samo 28 % Romkinja u dobi od 20 do 64 godine, u usporedbi s 58 % romskih muškaraca u istoj dobnoj skupini1a; budući da se žene koje vidljivo nose vjersku odjeću često suočavaju s diskriminacijom pri zapošljavanju, uključujući, prema najnovijem izvješću Agencije za temeljna prava, 45 % muslimanskih žena1b; budući da se migrantice, uključujući izbjeglice i tražiteljice azila, pri osiguravanju formalnog zaposlenja i smještaja suočavaju s višestrukim oblicima diskriminacije; budući da su stope siromaštva i isključenosti veće među migranticama zbog prepreka u pristupu zapošljavanju, priznavanju kvalifikacija i skrbi za djecu1c;

	
	_________________

	
	1a Agencija za temeljna prava, „Roma in 10 European countries” (Romi u 10 europskih zemalja), Ured za publikacije Europske unije, 2022., https://fra.europa.eu/sites/default/files/fra_uploads/fra-2022-roma-survey-2021-main-results2_en.pdf.

	
	1b Agencija za temeljna prava, „Being Muslim in the EU” (Biti Musliman u EU-u), Ured za publikacije Europske unije, 2024., https://fra.europa.eu/sites/default/files/fra_uploads/fra-2024-being-muslim-in-the-eu_en.pdf.

	
	1c Eurostat, Statistics Explained, „Migrant integration statistics – at risk of poverty and social exclusion” (Statistički podaci o integraciji migranata – rizik od siromaštva i socijalne isključenosti), podaci preuzeti 26. rujna 2024., https://ec.europa.eu/eurostat/statistics-explained/index.php?title=Migrant_integration_statistics_-_at_risk_of_poverty_and_social_exclusion.


</Amend>
<Amend>Amandman		<NumAm>18</NumAm>
<DocAmend>Prijedlog rezolucije</DocAmend>
<Article>Uvodna izjava Ac (nova)</Article>
	

	Prijedlog rezolucije
	Izmjena

	
	Ac.	budući da postoji snažna veza između siromaštva žena i siromaštva djece; budući da su 2024. u EU-u stopa rizika od siromaštva ili socijalne isključenosti (24,2 % osoba mlađih od 18 godina)1a i stopa teške materijalne i socijalne oskudice (7,9 % osoba mlađih od 18 godina)1b bile najviše među djecom; budući da je 2024. 26,1 % osoba mlađih od 18 godina u EU-u sebe smatralo siromašnima1c; budući da je jedno od četvero djece u EU-u izloženo riziku od siromaštva ili socijalne isključenosti1d; budući da je 2024. 8 % djece u EU-u mlađe od 17 godina živjelo u kućanstvima u kojima nema zaposlenih1e; budući da ekonomsko osnaživanje majki ima izravan i trajan pozitivan učinak na dobrobit djece te je ključno za prekid međugeneracijskih ciklusa siromaštva i osiguravanje jednakih mogućnosti za djecu;

	
	_________________

	
	1a Eurostat, Data Browser, „Persons at risk of poverty or social exclusion by age and sex” (Osobe izložene riziku od siromaštva ili socijalne isključenosti prema dobi i spolu), https://ec.europa.eu/eurostat/databrowser/bookmark/1136c1ef-3d9f-4fda-82fb-cf7423eac65e?lang=en&&page=time:2024.

	
	1b Eurostat, Data Browser, „Severe material and social deprivation rate by age and sex” (Stopa teške materijalne i socijalne oskudice prema dobi i spolu), https://ec.europa.eu/eurostat/databrowser/view/ilc_mdsd11__custom_17284216/bookmark/table?lang=en&&bookmarkId=a3bbdd78-6da8-43f5-8b3b-b2eb4a3ddadc&&page=time:2024.

	
	1c Eurostat, Data Browser, „Subjective poverty by age and sex” (Subjektivno siromaštvo prema dobi i spolu), https://ec.europa.eu/eurostat/databrowser/view/ilc_sbjp01__custom_17284300/bookmark/table?lang=en&&bookmarkId=a2e1c6ea-e1ca-43ca-a78c-5bb0645fdd77&&page=time:2024.

	
	1d Eurostat, Data Browser, „Persons at risk of poverty or social exclusion by age and sex” (Osobe izložene riziku od siromaštva ili socijalne isključenosti prema dobi i spolu), https://ec.europa.eu/eurostat/databrowser/view/ilc_peps01n__custom_17501965/default/table?lang=en.

	
	1e Eurostat, Statistics Explained, „Household composition statistics” (Statistički podaci o sastavu kućanstava), https://ec.europa.eu/eurostat/statistics-explained/index.php?title=Household_composition_statistics#Data_sources.


</Amend>
<Amend>Amandman		<NumAm>19</NumAm>
<DocAmend>Prijedlog rezolucije</DocAmend>
<Article>Uvodna izjava Ad (nova)</Article>
	

	Prijedlog rezolucije
	Izmjena

	
	Ad.	budući da su obitelji sa samohranim roditeljem izloženije riziku od siromaštva i socijalne isključenosti te je kod njih vjerojatnije da će se siromaštvo prenijeti na nekoliko generacija; budući da otprilike jedno od šestero djece u EU-u (17 %)1a odrasta u kućanstvu sa samohranim roditeljem; budući da su žene na čelu većine kućanstava sa samohranim roditeljem1b; budući da su kućanstva sa samohranim roditeljem, posebno ona na čijem su čelu žene, izložena nerazmjernom riziku od siromaštva (više od 32 %), u usporedbi sa samo 11,2 % među obiteljima s dva roditelja1c; budući da je siromaštvo i dalje jedan od faktora koji doprinose razdvajanju obitelji u EU-u; budući da je gotovo 20 milijuna djece, odnosno svako četvrto dijete, izloženo riziku od siromaštva ili socijalne isključenosti u EU-u1d i budući da se, ako se trenutačni trend nastavi, neće ispuniti cilj smanjenja broja siromašne djece za najmanje pet milijuna do 2030.1e; budući da je siromaštvo djece jedan od oblika siromaštva koji bi trebalo najhitnije rješavati, koji je najteži za iskorjenjivanje i koji ostavlja dugotrajne posljedice na razvoj djece i njihove životne prilike te na budućnost naših društava; budući da su uočene velike nejednakosti među djecom etničkog ili migrantskog podrijetla i djecom s invaliditetom1f; budući da, kad je riječ o odraslim samcima, dobivanjem djeteta dodatno raste rizik od siromaštva koji nerazmjerno pogađa žene, koje su najčešće odgovorne za brigu o djeci i gotovo je dvostruko vjerojatnije da neće raditi nego samohrani očevi, dok je više od trećine zaposlenih samohranih majki zaposleno samo na nepuno radno vrijeme1g; budući da je osnaživanje majki da zarade više i postignu financijsku stabilnost snažna i učinkovita protuteža u borbi za smanjenje siromaštva djece; budući da su neke općine u državama članicama prepoznale posebne izazove s kojima se suočavaju samohrane majke i uvele ciljane politike i mjere potpore;

	
	_________________

	
	1a Eurostat „Young people – family and society” (Mladi ljudi – obitelj i društvo); https://ec.europa.eu/eurostat/statistics-explained/index.php?title=Young_people_-_family_and_society.

	
	1b Eurostat, Statistics Explained, „Household composition statistics” (Statistički podaci o sastavu kućanstava), pristupljeno 23. lipnja 2025., https://ec.europa.eu/eurostat/statistics-explained/index.php?title=Household_composition_statistics#Data_sources.

	
	1c Eurostat, At-risk-of-poverty rate by poverty threshold and household type (Stopa rizika od siromaštva prema pragu siromaštva i vrsti kućanstva), https://ec.europa.eu/eurostat/databrowser/view/ilc_li03/default/table?lang=en

	
	1d Eurostat, Statistics Explained, „Children at risk of poverty or social exclusion” (Djeca izložena riziku od siromaštva ili socijalne isključenosti), https://ec.europa.eu/eurostat/statistics-explained/index.php?title=Children_at_risk_of_poverty_or_social_exclusion.

	
	1e Komunikacija Komisije od 4. ožujka 2021. naslovljena „Akcijski plan za provedbu europskog stupa socijalnih prava” (COM(2021)0102).

	
	1f UNICEF, „Child Poverty Policy Brief” (Sažetak politike siromaštva djece), 2024., https://www.unicef.org/eu/documents/policy-brief-child-poverty.

	
	1g Europski institut za ravnopravnost spolova (EIGE), Beijing + 25: the fifth review of the implementation of the Beijing Platform for Action in the EU Member States (Peking + 25: peti pregled provedbe Pekinške platforme za djelovanje u državama članicama EU-a), https://eige.europa.eu/sites/default/files/documents/20190441_mh0119039enn_pdf.pdf.


</Amend>
<Amend>Amandman		<NumAm>20</NumAm>
<DocAmend>Prijedlog rezolucije</DocAmend>
<Article>Uvodna izjava Ae (nova)</Article>
	

	Prijedlog rezolucije
	Izmjena

	
	Ae.	budući da postoji snažna korelacija između siromaštva i rodno uvjetovanog nasilja te budući da siromaštvo pogoršava učinak rodno uvjetovanog nasilja, posebno na žene u marginaliziranim situacijama, kao što su LGBTIQ+ osobe; budući da se žene koje žive u siromaštvu suočavaju s većim rizikom od nasilja, uključujući partnersko i obiteljsko nasilje, zbog faktora kao što su financijska ovisnost, nesigurnost stanovanja i smanjen pristup uslugama potpore1a; budući da u 27 država članice EU-a 30,7 % žena tijekom svojeg života doživi fizičko nasilje ili prijetnje i/ili seksualno nasilje od strane bilo kojeg počinitelja1b; budući da su žene zbog siromaštva izložene većem riziku od trgovine ljudima i seksualnog iskorištavanja;

	
	_________________

	
	1a EIGE, https://eige.europa.eu/sites/default/files/documents/financial-independence-and-gender-equality.pdf.

	
	1b EIGE, „Gender-based violence survey” (Istraživanje o rodno uvjetovanom nasilju), https://eige.europa.eu/newsroom/eu-gender-based-violence-survey?language_content_entity=en.


</Amend>
<Amend>Amandman		<NumAm>21</NumAm>
<DocAmend>Prijedlog rezolucije</DocAmend>
<Article>Uvodna izjava Af (nova)</Article>
	

	Prijedlog rezolucije
	Izmjena

	
	Af.	budući da žene pogođene beskućništvom često nisu uključene u statistiku i izložene su rodno specifičnim uzrocima beskućništva; budući da normativne definicije beskućništva često nisu u skladu sa stvarnošću s kojom se suočavaju žene i razlikuju se za muškarce jer je manje vjerojatno da će spavati na otvorenom, a vjerojatnije da će se oslanjati na neformalne ili privremene aranžmane smještaja, gdje su u opasnosti od rodno uvjetovanog nasilja i gubitka skrbništva nad svojom djecom; budući da se pripadnici skupine LGBTIQ+, posebno transrodne osobe i beskućnici, suočavaju s povećanim rizikom od siromaštva i socijalne isključenosti zbog strukturne diskriminacije u zapošljavanju, stanovanju, zdravstvenoj zaštiti i pristupu sustavima socijalne zaštite;


</Amend>
<Amend>Amandman		<NumAm>22</NumAm>
<DocAmend>Prijedlog rezolucije</DocAmend>
<Article>Uvodna izjava Ag (nova)</Article>
	

	Prijedlog rezolucije
	Izmjena

	
	Ag.	budući da neplaćeni i nedovoljno plaćeni rad u području pružanja skrbi, koji nerazmjerno obavljaju žene, i dalje uzrokuju neravnopravnost spolova u prihodima, napredovanju u karijeri i mirovinama, što rezultira nižim doživotnim prihodima i značajnom razlikom u mirovinama među spolovima; budući da žene obično žive dulje pa je vjerojatnije da će im trebati dugotrajna skrb kako stare1a; budući da su većina radnika u području dugotrajne skrbi također žene, od kojih su mnoge migrantice1b; budući da su 2021. plaće u sektorima dugotrajne skrbi i drugih socijalnih usluga bile 21 % ispod prosječne plaće1c; budući da rodno uvjetovana horizontalna segregacija na tržištu rada doprinosi trajnim nejednakostima u plaćama;

	
	_________________

	
	1a Odjel Ujedinjenih naroda za gospodarska i socijalna pitanja (UNDESA), „The growing need for long-term care” (Povećana potreba za dugotrajnom skrbi), https://www.un.org/esa/socdev/ageing/documents/un-ageing_briefing-paper_Long-term-care.pdf.

	
	1b EIGE, „Gender inequalities in care and consequences for the labour market” (Rodna nejednakost u skrbi i posljedice za tržište rada), Ured za publikacije Europske unije, 2021., https://eige.europa.eu/sites/default/files/documents/20204948_mh0220888enn_pdf.pdf.

	
	1c Eurofound, „Wages in long-term care and other social services 21 % below average” (Plaće u dugotrajnoj skrbi i drugim socijalnim uslugama 21 % ispod prosjeka), 2021., https://www.eurofound.europa.eu/en/resources/article/2021/wages-long-term-care-and-other-social-services-21-below-average.


</Amend>
<Amend>Amandman		<NumAm>23</NumAm>
<DocAmend>Prijedlog rezolucije</DocAmend>
<Article>Uvodna izjava Ah (nova)</Article>
	

	Prijedlog rezolucije
	Izmjena

	
	Ah.	budući da ekonomska neaktivnost i nezaposlenost znatno povećavaju rizik od siromaštva i socijalne isključenosti i za žene i za muškarce; budući da je 2024. rodna razlika u zaposlenosti u EU-u iznosila 10,0 postotnih bodova, što znači da je udio radno sposobnih muškaraca u zaposlenju premašio udio žena za 10,0 postotnih bodova1a; budući da je među Romkinjama stopa zaposlenosti još niža, odnosno 28 %1b; budući da je 2023. razlika u plaćama između spolova u EU-u iznosila 12 %1c; budući da su žene nerazmjerno visoko zastupljene u slabo plaćenim, nesigurnim radnim mjestima i u fleksibilnim oblicima rada, s netipičnim i fleksibilnim ugovorima (rad na nepuno radno vrijeme, privremeni rad itd.); budući da se rad u sektorima u kojima u velikoj mjeri prevladavaju žene često podcjenjuje i da je manje plaćen od rada u sektorima u kojima prevladavaju muškarci, usprkos tome što je ključan i ima visoku socioekonomsku vrijednost; budući da je potrebno hitno ponovno procijeniti primjerenost plaća u sektorima u kojima prevladavaju žene s obzirom na njihovu socioekonomsku vrijednost te ostvariti napredak u pogledu minimalnih plaća, minimalnog dohotka i transparentnosti plaća u propisima EU-a; budući da se žene suočavaju s diskriminacijom zbog trudnoće i majčinstva te ranije odlaze u mirovinu zbog obveza skrbi i utjecaja poremećaja menopauze na njihove zdravstvene ili socijalne okolnosti; budući da je samo 20,7 % žena s invaliditetom zaposleno na puno radno vrijeme1d; budući da je za transrodne žene vjerojatnost da će biti nezaposlene tri puta veća od prosjeka općeg stanovništva1e; budući da se migrantice, uključujući izbjeglice, suočavaju s višestrukim oblicima diskriminacije u zapošljavanju i stanovanju; budući da stalna razlika u plaćama između spolova doprinosi cjeloživotnoj gospodarskoj nejednakosti, uključujući razlike u mirovinama i povećan rizik od siromaštva među starijim ženama, što ometa konkurentnost u EU-u; budući da je ta razlika u plaćama potaknuta faktorima kao što su segregacija na tržištu rada, razlike u radnom vremenu i nejednaka zastupljenost na višim položajima, što kolektivno ometa ekonomsku neovisnost i socijalnu sigurnost žena; budući da je rješavanje razlike u plaćama između spolova ključno za postizanje pravednih tržišta rada i smanjenje rodno uvjetovanog siromaštva u svim dobnim skupinama; budući da su 2024. žene u EU-u u prosjeku primile 26,1 % manje prihoda od mirovine od muškaraca, a da 5,3 % žena uopće nije primalo mirovinu1f; budući da je to posljedica neravnoteža uzrokovanih trajnim cjeloživotnim nejednakostima; budući da ta razlika u mirovinama znači da postoji veća vjerojatnost da će se žene u starijoj dobi naći ispod granice siromaštva i imajući na umu i činjenicu da je očekivani životni vijek žena dulji od očekivanog životnog vijeka muškaraca, čime se produbljuju posljedice siromaštva i socijalne isključenosti; budući da je dohodovna nejednakost i dalje jedan od glavnih izvora zabrinutosti diljem EU-a; budući da su, unatoč ukupnom gospodarskom rastu, dobici od prihoda nerazmjerno koristili onima s najvišim primanjima, dok su kućanstva s niskim i srednjim primanjima osjetila samo marginalna poboljšanja; budući da je 2023. Ginijev koeficijent za ekvivalentni raspoloživi dohodak u EU-u iznosio 29,6 %, što ukazuje na trajne razlike u raspodjeli dohotka1g; budući da se očekuje da će se rodno uvjetovana razlika u siromaštvu povećati do 2030. jer će žene i dalje činiti većinu ekstremno siromašnih u svijetu, a razlika bi se mogla dodatno povećati zbog digitalizacije tržišta rada, uzmu li se u obzir rodni jaz u obrazovanju u području znanosti, tehnologije, inženjerstva i matematike i razlike u nekim sektorima zapošljavanja, kao što su obrambeni i zrakoplovno-svemirski sektor, sektor informacijske i komunikacijske tehnologije i energetika;

	
	_________________

	
	1a Eurostat, Statistics Explained, „Gender statistics” (Rodna statistika), pristupljeno 23. lipnja 2025., https://ec.europa.eu/eurostat/statistics-explained/index.php?title=Gender_statistics.

	
	1b Agencija za temeljna prava, „Roma in 10 European countries” (Romi u 10 europskih zemalja), 2022., https://fra.europa.eu/sites/default/files/fra_uploads/fra-2022-roma-survey-2021-main-results2_en.pdf.

	
	1c Eurostat, Statistics Explained, „Gender pay gap statistics” (Statistički podaci o razlici u plaći na temelju spola), podaci preuzeti u ožujku 2025., https://ec.europa.eu/eurostat/statistics-explained/index.php?title=Gender_pay_gap_statistics.

	
	1d Europski forum osoba s invaliditetom, „2023 EU Gender Equality Index: Women with disabilities still left behind” (Indeks EU-a za rodnu ravnopravnost za 2023.: Žene s invaliditetom i dalje su zapostavljene), 2023., https://www.edf-feph.org/2023-eu-gender-equality-index-women-with-disabilities-still-left-behind/#:~:text=22%25%20of%20women%20with%20disabilities,15%25%20of%20men%20without%20disabilities. 

	
	1e Europska komisija, Uprava za pravosuđe i zaštitu potrošača, „Legal gender recognition in the EU” (Pravno priznavanje roda u EU-u), Ured za publikacije Europske unije, 2020., https://commission.europa.eu/system/files/2020-09/legal_gender_recognition_in_the_eu_the_journeys_of_trans_people_towards_full_equality_sept_en.pdf.

	
	1f Europska komisija, Glavna uprava za zapošljavanje, socijalna pitanja i uključivanje i Odbor za socijalnu zaštitu, The 2024 pension adequacy report (Izvješće o primjerenosti mirovina za 2024.), Ured za publikacije Europske unije, 2024. https://employment-social-affairs.ec.europa.eu/pension-adequacy-report-current-and-future-income-adequacy-old-age-eu_en.

	
	1g Eurostat, Data Browser, „Living conditions in Europe – income distribution and income inequality” (Životni uvjeti u Europi – raspodjela dohotka i dohodovna nejednakost), https://ec.europa.eu/eurostat/statistics-explained/index.php?title=Living_conditions_in_Europe_-_income_distribution_and_income_inequality


</Amend>
<Amend>Amandman		<NumAm>24</NumAm>
<DocAmend>Prijedlog rezolucije</DocAmend>
<Article>Uvodna izjava Ai (nova)</Article>
	

	Prijedlog rezolucije
	Izmjena

	
	Ai.	budući da su 2024. žene u EU-u u prosjeku primile 26,1 % manje prihoda od mirovine od muškaraca, a da 5,3 % žena uopće nije primalo mirovinu1a; budući da je to posljedica neravnoteža uzrokovanih trajnim cjeloživotnim nejednakostima; budući da ta razlika u mirovinama znači da postoji veća vjerojatnost da će se žene u starijoj dobi naći ispod granice siromaštva i imajući na umu i činjenicu da je očekivani životni vijek žena dulji od očekivanog životnog vijeka muškaraca, čime se produbljuju posljedice siromaštva i socijalne isključenosti; budući da će veća uključenost na tržištu rada tijekom životnog vijeka doprinijeti uklanjanju razlike u mirovinama među spolovima;

	
	_________________

	
	1a Europska komisija, Glavna uprava za zapošljavanje, socijalna pitanja i uključivanje i Odbor za socijalnu zaštitu, Izvješće o primjerenosti mirovina za 2024., Ured za publikacije Europske unije, 2024.


</Amend>
<Amend>Amandman		<NumAm>25</NumAm>
<DocAmend>Prijedlog rezolucije</DocAmend>
<Article>Uvodna izjava Aj (nova)</Article>
	

	Prijedlog rezolucije
	Izmjena

	
	Aj.	budući da „vremensko siromaštvo” znači nepostojanje raspoloživog vremena nakon što se oduzme vrijeme potrebno za plaćeno zaposlenje i neplaćeni rad (uključujući skrb), studiranje ili druge osnovne životne potrebe kao što su mentalna i fizička skrb o sebi; budući da zbog vremenskog siromaštva žene nemaju potrebno vrijeme ni autonomiju da bi si osigurale pristojne radne uvjete, financijsku samostalnost, osposobljavanje ili pristup osnovnim sredstvima i minimalnim uslugama koji bi im zajamčili zdrav život i potpunu uključenost u njihove zajednice i društva; budući da vremensko siromaštvo ograničava mogućnosti žena da se dugoročno zaposle na puno radno vrijeme, što ograničava njihov potencijal zarade i povećava njihovu ovisnost o nisko plaćenim poslovima ili poslovima na nepuno radno vrijeme te smanjuje njihove doprinose za mirovinu i povećava financijsku ovisnost u starosti; budući da ti preklapajući nedostaci ukazuju na to da je hitno potrebno povezati rodnu ravnopravnost sa sigurnošću prihoda i sveobuhvatnim reformama politike skrbi; budući da je za rješavanje problema vremenskog siromaštva potrebno temeljito preispitivanje načina na koji se skrb i rad u kućanstvu organiziraju, vrednuju i preraspodjeljuju u društvu; budući da postoji hitna potreba povezivanja pravde u skrbi s ekonomskom pravdom i osporavanja sustava kojima se komodificira rad dok se istovremeno izvlači vrijednost iz neplaćenog i nevidljivog rada koji pretežno obavljaju žene;


</Amend>
<Amend>Amandman		<NumAm>26</NumAm>
<DocAmend>Prijedlog rezolucije</DocAmend>
<Article>Uvodna izjava Ak (nova)</Article>
	

	Prijedlog rezolucije
	Izmjena

	
	Ak.	budući da su žene prekomjerno zastupljene među onima koji žive u energetskom siromaštvu, da su više ovisne o prirodnim resursima i da maju manje imovine ili resursa za prilagodbu učincima klimatskih promjena; budući da energetska kriza i rastući troškovi života, posebno povezani sa stanovanjem, smanjuju financijsku sposobnost žena za izgradnju samostalnog života, zbog čega je ženama bez prihoda ili s niskim prihodima teže pobjeći od nasilja u obitelji;


</Amend>
<Amend>Amandman		<NumAm>27</NumAm>
<DocAmend>Prijedlog rezolucije</DocAmend>
<Article>Uvodna izjava Al (nova)</Article>
	

	Prijedlog rezolucije
	Izmjena

	
	Al.	budući da je menstrualno siromaštvo nedostatak odgovarajućeg pristupa proizvodima i objektima potrebnima za menstrualnu higijenu koji utječe na 10 % stanovništva s menstruacijom u EU-u te da nerazmjerno utječe na marginalizirane i ranjive skupine te ograničava njihovo sudjelovanje u društvenom, obrazovnom i profesionalnom životu; naglašava da menstrualno siromaštvo ostaje trajna prepreka rodnoj ravnopravnosti u EU-u, pri čemu su žene i djevojke s niskim primanjima često prisiljene birati između proizvoda za menstrualnu higijenu i drugih osnovnih potrepština;


</Amend>
<Amend>Amandman		<NumAm>28</NumAm>
<DocAmend>Prijedlog rezolucije</DocAmend>
<Article>Uvodna izjava Am (nova)</Article>
	

	Prijedlog rezolucije
	Izmjena

	
	Am.	budući da su osobe afričkog podrijetla izložene većem riziku od siromaštva, socijalne isključenosti i energetskog siromaštva nego opće stanovništvo u EU-u; budući da 33 % osoba afričkog podrijetla teško spaja kraj s krajem; budući da je svaka četvrta osoba afričkog podrijetla odbijena kao najmoprimac na temelju rasnog ili etničkog podrijetla; budući da 45 % osoba afričkog podrijetla živi u prenapučenim stambenim objektima1a;

	
	_________________

	
	1a Agencija EU-a za temeljna prava, „Being Black in the EU” (Biti crnac u EU-u), Ured za publikacije Europske unije, 2024., https://fra.europa.eu/sites/default/files/fra_uploads/fra-2023-being-black_in_the_eu_en.pdf.


</Amend>
<Amend>Amandman		<NumAm>29</NumAm>
<DocAmend>Prijedlog rezolucije</DocAmend>
<Article>Uvodna izjava An (nova)</Article>
	

	Prijedlog rezolucije
	Izmjena

	
	An.	budući da u EU-u razlika u zaposlenosti između osoba s invaliditetom i osoba bez invaliditeta iznosi 24 postotna boda i da je još veća u slučaju žena i mladih osoba s invaliditetom1a;

	
	_________________

	
	1a Europski forum osoba s invaliditetom, „EDF 7th Human Rights Report. The Right to work: The employment situation of persons with disabilities in Europe” (Sedmo izvješće Europskog foruma osoba s invaliditetom o ljudskim pravima. Pravo na rad: Zapošljavanje osoba s invaliditetom u Europi), 2023, https://www.edf-feph.org/publications/human-rights-report-2023-the-right-to-work/.  


</Amend>
<Amend>Amandman		<NumAm>30</NumAm>
<DocAmend>Prijedlog rezolucije</DocAmend>
<Article>Stavak 1. – točka d</Article>
	

	Prijedlog rezolucije
	Izmjena

	d)	primjenjivanje sveobuhvatnog i integriranog pristupa politikama i mjerama za borbu protiv siromaštva i iskorjenjivanja siromaštva kao međusektorskog kriterija za sektorske politike;
	d)	primjenjivanje sveobuhvatnog i integriranog pristupa politikama i mjerama za borbu protiv siromaštva i iskorjenjivanja siromaštva kao međusektorskog kriterija za sektorske politike, osobito uzimajući u obzir područja ravnopravnosti, uključivosti i socijalne politike EU-a;


</Amend>
<Amend>Amandman		<NumAm>31</NumAm>
<DocAmend>Prijedlog rezolucije</DocAmend>
<Article>Stavak 1.a (novi)</Article>
	

	Prijedlog rezolucije
	Izmjena

	
	1.a	poziva Komisiju da razvije rodno osjetljivu strategiju uz razumijevanje rodnih dimenzija siromaštva i stavljanje snažnog naglaska na strukturno siromaštvo koje posebno pogađa žene i djevojčice te primjenu intersekcijskog pristupa kako bi se posebno obuhvatile obitelji sa samohranim roditeljem, koje uglavnom vode žene, majke s niskim prihodima, žene s invaliditetom, žene iz marginaliziranih rasnih, etničkih i socioekonomskih skupina, uključujući Romkinje, migrantice i starije žene, žrtve rodno uvjetovanog nasilja i LGBTIQ+ osobe;


</Amend>
<Amend>Amandman		<NumAm>32</NumAm>
<DocAmend>Prijedlog rezolucije</DocAmend>
<Article>Stavak 1.b (novi)</Article>
	

	Prijedlog rezolucije
	Izmjena

	
	1.b	naglašava da je najodrživija politika za smanjenje siromaštva ona kojom se prije svega sprečava nastanak siromaštva; naglašava da se strategijom za borbu protiv siromaštva moraju riješiti temeljni uzroci siromaštva žena i ostvariti strukturne promjene za žene i one koje su najviše izložene riziku, s naglaskom na socijalna ulaganja u dostupnu i visokokvalitetnu zdravstvenu skrb, skrb za djecu, uključivo obrazovanje, pristojno i cjenovno pristupačno stanovanje, odgovarajuće sustave socijalne zaštite i ciljane mjere za rješavanje problema nekorištenja naknada; potiče komisiju da obradi rodno uvjetovane i intersekcijske rizike siromaštva, uključujući siromaštvo unatoč zaposlenju i siromaštvo umirovljenika, putem odgovarajućih minimalnih plaća, minimalnog dohotka, socijalne zaštite i kolektivnog pregovaranja; poziva države članice i Komisiju da dodatno istraže potencijal sustava osnovnog dohotka kao dijela širih strategija za borbu protiv siromaštva kojima se uzimaju u obzir posebne socioekonomske ranjivosti žena te da osiguraju da okviri i alati EU-a za prikupljanje podataka (npr. Eurostat, nacionalni statistički uredi) bolje obuhvaćaju rodne aspekte siromaštva i njegove temeljne uzroke;


</Amend>
<Amend>Amandman		<NumAm>33</NumAm>
<DocAmend>Prijedlog rezolucije</DocAmend>
<Article>Stavak 1.c (novi)</Article>
	

	Prijedlog rezolucije
	Izmjena

	
	1.c	poziva Komisiju da prizna strukturne veze između siromaštva i rodno uvjetovanog nasilja te da se pozabavi rodno uvjetovanim nasiljem kao ključnom strategijom za iskorjenjivanje siromaštva, naročito među ženama i djecom, prepoznajući da je uklanjanje svih vrsta nasilja ključno za sposobnost žena da u potpunosti sudjeluju u svojim zajednicama i gospodarstvu, da imaju pristup obrazovanju, zapošljavanju i socijalnim uslugama i na taj način postignu financijsku neovisnost; potiče Komisiju i države članice da povećaju javna ulaganja u politike koje se bave rodno uvjetovanim nasiljem; pozdravlja činjenicu da je EU ratificirao Istanbulsku konvenciju i potiče Bugarsku, Češku Republiku, Mađarsku, Litvu i Slovačku da bez daljnje odgode dovrše postupke ratifikacije; poziva Komisiju da osigura učinkovitu provedbu Direktive o borbi protiv nasilja nad ženama i obiteljskog nasilja, jamčeći ženama koje žive u siromaštvu i drugim vrstama nasilja odgovarajući i bezuvjetan pristup skloništima, uslugama potpore žrtvama, pravnoj pomoći i socijalnoj skrbi, bez obzira na njihovo boravište ili migrantski status;


</Amend>
<Amend>Amandman		<NumAm>34</NumAm>
<DocAmend>Prijedlog rezolucije</DocAmend>
<Article>Stavak 3.</Article>
	

	Prijedlog rezolucije
	Izmjena

	3.	poziva Komisiju i države članice da potiču politike za zaštitu radničkih prava i njihovo promicanje te poboljšanje kvalitete zapošljavanja, uključujući stabilne radne odnose, pravedne plaće, pristojne i sigurne radne uvjete i pristup socijalnoj zaštiti;
	3.	poziva Komisiju i države članice da potiču politike za zaštitu radničkih prava i njihovo promicanje te poboljšanje kvalitete zapošljavanja, s posebnim naglaskom na žene na tržištu rada, uključujući stabilne radne odnose, pravedne i transparentne plaće u svim sektorima – uključujući sektore u kojima prevladavaju žene kao što su socijalna skrb, zdravstvo i obrazovanje – s ciljem osiguravanja jednaku plaće za rad jednake vrijednosti, pristojne i sigurne radne uvjete i pristup socijalnoj zaštiti; poziva Komisiju i države članice da se posebno usredotoče na smanjenje rodno uvjetovanih razlika u zaposlenosti, razlika u plaćama i mirovinama te siromaštva unatoč zaposlenju među ženama pružanjem fleksibilnih radnih uvjeta te dostupnih i cjenovno pristupačnih usluga skrbi kako bi se ženama olakšao pristup kvalitetnim radnim mjestima; potiče Komisiju da naloži uvođenje politika na radnom mjestu kojima se doprinosi menstrualnom zdravlju – uključujući mogućnost menstrualnog dopusta i prilagodbe za radnice koje pate od stanja poput menopauze, migrene i endometrioze – i plaćeno slobodno vrijeme za redovite preglede dojki, kako bi se promicalo zdravlje i dobrobit žena u svim fazama njihova života;


</Amend>
<Amend>Amandman		<NumAm>35</NumAm>
<DocAmend>Prijedlog rezolucije</DocAmend>
<Article>Stavak 3.a (novi)</Article>
	

	Prijedlog rezolucije
	Izmjena

	
	3.a	podsjeća na to da se siromaštvo i dalje mjeri na temelju zbirnog dohotka kućanstva, iako svi članovi kućanstva ne zarađuju i ne raspoređuju sredstva jednako; poziva na individualizirana prava i izračune koji se temelje na pojedinačnim prihodima kako bi se suzbio stvarni razmjer siromaštva žena i uključilo vremensko siromaštvo kao mjera;


</Amend>
<Amend>Amandman		<NumAm>36</NumAm>
<DocAmend>Prijedlog rezolucije</DocAmend>
<Article>Stavak 3.b (novi)</Article>
	

	Prijedlog rezolucije
	Izmjena

	
	3.b	naglašava važnost pružanja potpore ženskom poduzetništvu i mogućnostima samozapošljavanja, posebno u ruralnim, otočnim i drugim geografski udaljenim područjima, kao sredstva za postizanje bolje ekonomske uključenosti i rodne ravnopravnosti i borbu protiv siromaštva, otvaranje lokalnih radnih mjesta i poticanje uključivog gospodarskog razvoja; poziva Komisiju i države članice da osiguraju ciljanu potporu poduzetnicama poboljšanjem pristupa financiranju, poslovnom osposobljavanju, digitalnim alatima i tržištima; poziva Komisiju da razvije politike kojima se ženama olakšava pristup kvalitetnim radnim mjestima i poduzetničkim putovima poticanjem poduzeća da zapošljavaju i promiču žene, posebno samohrane majke, te da osiguraju fleksibilne radne uvjete;


</Amend>
<Amend>Amandman		<NumAm>37</NumAm>
<DocAmend>Prijedlog rezolucije</DocAmend>
<Article>Stavak 3.c (novi)</Article>
	

	Prijedlog rezolucije
	Izmjena

	
	3.c	poziva Komisiju da uključi obrazovanje, osposobljavanje i cjeloživotno učenje u strategiju za borbu protiv siromaštva, s naglaskom na uključivom obrazovanju i reintegraciji osoba koje su rano napustile školovanje; preporučuje proširenje programa digitalne i medijske pismenosti te ulaganje u drugu priliku za obrazovanje; naglašava potrebu da se strategija za borbu protiv siromaštva poveže s uključivim programima obrazovanja, usavršavanja i prekvalifikacije, kao i građanskim angažmanom, i da bude posebno usmjerena na ranjive skupine, žene i djevojčice, dugotrajno nezaposlene osobe, samohrane roditelje i osobe koje su rano napustile školovanje; poziva Komisiju i države članice da premoste digitalni jaz za žene i djevojčice koje žive u siromaštvu osiguravanjem cjenovno pristupačnog pristupa internetu, osposobljavanja za digitalne vještine i pristupa javnim uslugama na internetu, s naglaskom na ruralne i marginalizirane zajednice;


</Amend>
<Amend>Amandman		<NumAm>38</NumAm>
<DocAmend>Prijedlog rezolucije</DocAmend>
<Article>Stavak 5.a (novi)</Article>
	

	Prijedlog rezolucije
	Izmjena

	
	5.a	ističe da klimatske promjene nerazmjerno utječu na osobe koji žive u siromaštvu, čineći ih osjetljivijima na zdravstvene probleme, energetsko siromaštvo, nesigurnost stanovanja i prisilno raseljavanje; naglašava hitnu potrebu za rodno osjetljivim djelovanjem u području klime kako bi se spriječilo da žene i djevojčice padnu u još veće siromaštvo; poziva Komisiju i države članice da osiguraju da strategije prilagodbe klimatskim promjenama i smanjenja rizika od katastrofa i druge aktivnosti uključivanja pripravnosti budu uključive te da uzimaju u obzir specifične ranjivosti i kapacitete žena i djevojčica, uključujući ulaganja u rodno osjetljivo obrazovanje, pristup zdravstvenoj skrbi i gospodarsku otpornost; poziva Komisiju da osigura da se strategijom za borbu protiv siromaštva doprinese rješavanju nerazmjernog učinka klimatskih promjena na osobe koji žive u siromaštvu i da zajamči njihovo uključivanje u zelenu tranziciju; poziva Komisiju da u višegodišnjem financijskom okviru za razdoblje nakon 2027. osigura odgovarajuće financiranje za rješavanje problema klimatskog siromaštva, s naglaskom na energetsku učinkovitost i obnovu stambenih objekata, kako bi se osiguralo da osobe koje žive u siromaštvu dobiju odgovarajuću potporu tijekom zelene tranzicije;


</Amend>
<Amend>Amandman		<NumAm>39</NumAm>
<DocAmend>Prijedlog rezolucije</DocAmend>
<Article>Stavak 6.</Article>
	

	Prijedlog rezolucije
	Izmjena

	6.	poziva Komisiju i države članice da se bore protiv siromaštva promicanjem politika kojima se osigurava nedjeljiva i univerzalna priroda političkih, gospodarskih, socijalnih i kulturnih prava;
	6.	poziva Komisiju i države članice da se bore protiv siromaštva promicanjem politika kojima se osigurava nedjeljiva i univerzalna priroda građanskih, političkih, gospodarskih, socijalnih i kulturnih prava; poziva države članice da razviju metodologije za procjenu strukturnih ili sustavnih prepreka za izlazak iz siromaštva i socijalne isključenosti te za potpuno sudjelovanje u društvu, bez obzira na to nalaze li se te prepreke u njihovim pravnim sustavima ili javnim politikama ili na razini provedbe na teritorijalnoj razini;


</Amend>
<Amend>Amandman		<NumAm>40</NumAm>
<DocAmend>Prijedlog rezolucije</DocAmend>
<Article>Stavak 7.</Article>
	

	Prijedlog rezolucije
	Izmjena

	7.	poziva Komisiju i države članice da znatno povećaju javna ulaganja u politike kojima se jamče univerzalne, besplatne i visokokvalitetne javne usluge, pri čemu je potrebno voditi računa o njihovu doprinosu prekidanju ciklusa siromaštva, među ostalim u pitanjima kao što su obrazovanje, zdravstvena skrb, socijalna zaštita, kao i univerzalan pristup pristojnom stanovanju, vodi i sanitarnim uvjetima, energiji, prijevozu te kulturnim i slobodnim aktivnostima;
	7.	poziva Komisiju i države članice da znatno povećaju javna ulaganja u politike kojima se jamče univerzalne, cjenovno pristupačne i visokokvalitetne javne usluge, pri čemu je potrebno voditi računa o njihovu doprinosu prekidanju ciklusa siromaštva i smanjenju rodnih nejednakosti, među ostalim u područjima kao što su rano i predškolsko obrazovanje s personaliziranim planovima obrazovne potpore za mlade roditelje, posebno majke, visokokvalitetnim, dostupnim i cjenovno pristupačnim uslugama skrbi za djecu i dugotrajne skrbi, prije svega za osobe s invaliditetom, zdravstvena skrb, uključujući besplatne lijekove za djecu, cjenovno pristupačnu dentalnu skrb, dostupnu potporu mentalnom zdravlju i pristup spolnom i reproduktivnom zdravlju i pravima, uključujući uslugama informiranja o planiranju obitelji, cjenovno pristupačnim modernim metodama kontracepcije i sigurnom i zakonitom pobačaju, socijalna zaštita i univerzalan pristup pristojnom i cjenovno pristupačnom stanovanju, vodi i sanitarnim uvjetima, energiji, prijevozu, slobodnim  i društvenim aktivnostima te digitalnoj infrastrukturi kojom bi se olakšao rad na daljinu, primjerice ženama koje imaju obvezu pružanja skrbi; poziva države članice da ulože odgovarajuća sredstva u rani i predškolski odgoj i obrazovanje te da osiguraju da nacionalni obrazovni sustavi pružaju rodno ravnopravno i visokokvalitetno obrazovanje radi rješavanja problema obrazovnog siromaštva koje mahom utječe na mogućnosti žena i na njihovu sposobnost poboljšanja svoje društvene dobrobiti i ekonomske neovisnosti, među ostalim s pomoću financijske pismenosti; poziva na ubrzane nove napore za uklanjanje rodno uvjetovanih razlika u zaposlenosti i razlika u mirovinama među spolovima te povećanje ulaganja u javne usluge i socijalnu infrastrukturu koji su ključni i za obiteljsku potporu i za ekonomsku neovisnost žena, te poziva da se potvrdi predanost prelasku na društvo koje se temelji na skrbi;


</Amend>
<Amend>Amandman		<NumAm>41</NumAm>
<DocAmend>Prijedlog rezolucije</DocAmend>
<Article>Stavak 7.a (novi)</Article>
	

	Prijedlog rezolucije
	Izmjena

	
	7.a	preporučuje državama članicama da osiguraju pružanje osnovnih, cjenovno pristupačnih i uključivih usluga za sve, s posebnim naglaskom na zaštiti žena i ranjivih skupina i njihovim potrebama;


</Amend>
<Amend>Amandman		<NumAm>42</NumAm>
<DocAmend>Prijedlog rezolucije</DocAmend>
<Article>Stavak 7.b (novi)</Article>
	

	Prijedlog rezolucije
	Izmjena

	
	7.b	naglašava da je potrebno ojačati zdravstvene sustave i učiniti ih dostupnima, cjenovno pristupačnima i uključivima, uzimajući u obzir posebne zdravstvene potrebe žena; poziva Komisiju i države članice da zajamče da svi mladi, posebno djevojčice i mladi pripadnici zajednice LGBTQI+, posebno oni u ruralnim područjima i oni koji su pogođeni niskim prihodima ili su marginalizirani iz drugih razloga, imaju pristup uslugama i informacijama, prilagođenima mladima, o spolnom i reproduktivnom zdravlju i pravima, uključujući sveobuhvatan spolni odgoj i obrazovanje o odnosima prilagođene dobi, informacije o planiranju obitelji i usluge savjetovanja u školskim okruženjima i okruženjima u zajednici, cjenovno pristupačnu kontracepciju i menstrualne proizvode te siguran zakonit pobačaj, kao dio uključive i rodno osjetljive strategije za borbu protiv siromaštva;


</Amend>
<Amend>Amandman		<NumAm>43</NumAm>
<DocAmend>Prijedlog rezolucije</DocAmend>
<Article>Stavak 7.c (novi)</Article>
	

	Prijedlog rezolucije
	Izmjena

	
	7.c	ponovno potvrđuje da su sveobuhvatno spolno i reproduktivno zdravlje i prava, uključujući pristup kontracepciji, prenatalnoj zaštiti i zaštiti majki, sigurnom pobačaju, uslugama povezanima s plodnošću i spolnom odgoju primjerenom dobi, ključne komponente rodne ravnopravnosti i smanjenja siromaštva; poziva Komisiju i države članice da ugrade spolno i reproduktivno zdravlje i prava kao ključni stup u sve strategije usmjerene na borbu protiv siromaštva žena i djevojčica;


</Amend>
<Amend>Amandman		<NumAm>44</NumAm>
<DocAmend>Prijedlog rezolucije</DocAmend>
<Article>Stavak 7.d (novi)</Article>
	

	Prijedlog rezolucije
	Izmjena

	
	7.d	potiče promicanje pristupa skrbi u zajednici koji su participativni, lokalno ukorijenjeni i koje su osmislili oni koji su izravno pogođeni siromaštvom kako bi se osiguralo da se uslugama, prostorima i mehanizmima potpore uvažavaju stvarne potrebe i stvarnost osoba kojima su namijenjeni; naglašava važnost uključivanja žena i marginaliziranih zajednica u planiranje i oblikovanje takvih prostora, kako bi se osiguralo da su sigurni, uključivi i da zadovoljavaju rodno specifične potrebe;


</Amend>
<Amend>Amandman		<NumAm>45</NumAm>
<DocAmend>Prijedlog rezolucije</DocAmend>
<Article>Stavak 7.e (novi)</Article>
	

	Prijedlog rezolucije
	Izmjena

	
	7.e	poziva Komisiju i države članice da zajamče pravo svih osoba, posebno onih u osjetljivim situacijama, da budu pravilno informirane o svim dostupnim javnim uslugama i socijalnoj potpori, među ostalim u pogledu stanovanja, zdravstvene zaštite, obrazovanja, zapošljavanja i zaštite od rodno uvjetovanog nasilja; naglašava da informacije moraju biti jasne, odgovarajuće u smislu kulture i jezika te da se moraju proaktivno distribuirati;


</Amend>
<Amend>Amandman		<NumAm>46</NumAm>
<DocAmend>Prijedlog rezolucije</DocAmend>
<Article>Stavak 8.a (novi)</Article>
	

	Prijedlog rezolucije
	Izmjena

	
	8.a	poziva Komisiju da se pozabavi konkretnim izazovima i ranjivostima s kojima se suočavaju beskućnice, uviđajući da one često doživljavaju beskućništvo drugačije od muškaraca, da su izložene većem riziku od nasilja, seksualnog napada i trgovine ljudima te specifičnim zdravstvenim problemima povezanim s reproduktivnim zdravljem i higijenom; naglašava da je pristojno i cjenovno pristupačno stanovanje temeljno pravo i preduvjet za uživanje drugih temeljnih prava; naglašava da strategija za borbu protiv siromaštva mora sadržavati poseban odjeljak o borbi protiv beskućništva, prepoznajući ga kao jedan od najtežih i najvidljivijih oblika siromaštva i socijalne isključenosti, te da se posebna pažnja mora obratiti na njezine rodne dimenzije; poziva Komisiju da razradi Europsku platformu za borbu protiv beskućništva tako što će povećati njezino financiranje i za aktivnosti i za upravljanje te proširiti njezina tri područja djelovanja – praćenje, uzajamno učenje i pristup fondovima EU-a, s posebnom pažnjom usmjerenom na beskućnice; poziva Komisiju da potakne države članice da u nacionalne strategije za borbu protiv beskućništva ugrade rodno osjetljive modele „stanovanja na prvom mjestu”, dajući prednost ženama koje bježe od rodno uvjetovanog nasilja, migranticama, rasno diskriminiranim ženama, samohranim majkama i ženama s invaliditetom te ženama u ruralnim područjima, kao i pripadnicima zajednice LGBTIQ+, u skladu s Platformom EU-a za borbu protiv beskućništva; poziva na uključiv pristup osnovnim uslugama, socijalnoj zaštiti i stanovanju za žene u svoj njihovoj raznolikosti, bez obzira na njihov pravni status; naglašava potrebu za kulturno osjetljivim i višejezičnim uslugama potpore, posebno u urbanim i pograničnim regijama; poziva Komisiju da mobilizira sredstva EU-a u višegodišnjem financijskom okviru nakon 2027. (fondovi ESF+, EFRR, InvestEU) za borbu protiv teške materijalne oskudice i potporu cjenovno pristupačnom stanovanju posebno za beskućnice, kao mjeru konvergencije s europskom strategijom za skrb i europskim jamstvom za djecu;


</Amend>
<Amend>Amandman		<NumAm>47</NumAm>
<DocAmend>Prijedlog rezolucije</DocAmend>
<Article>Stavak 8.b (novi)</Article>
	

	Prijedlog rezolucije
	Izmjena

	
	8.b	svjestan je ranjivosti osoba bez odgovarajućeg smještaja, žrtava trgovine ljudima i osoba koje koriste droge, a koje se često suočavaju s višestrukim i isprepletenim oblicima diskriminacije i isključenosti koji proizlaze iz siromaštva i pojačavaju ga; naglašava da su, unutar tih skupina, žene i rodne manjine nerazmjerno izložene rodno uvjetovanom nasilju, iskorištavanju, stigmi i preprekama u pristupu osnovnim uslugama, što dodatno produbljuje njihovu socioekonomsku marginalizaciju;


</Amend>
<Amend>Amandman		<NumAm>48</NumAm>
<DocAmend>Prijedlog rezolucije</DocAmend>
<Article>Stavak 8.c (novi)</Article>
	

	Prijedlog rezolucije
	Izmjena

	
	8.c	poziva Komisiju i države članice da poduzmu ciljane, efektivne i učinkovite mjere za uklanjanje prepreka koje ometaju pristup uslugama od općeg interesa u osjetljivim područjima, posebno za žene i djevojčice u svoj njihovoj raznolikosti u ruralnim i udaljenim regijama, uključujući najudaljenije regije, jer su te prepreke ključni pokretač siromaštva i socijalne isključenosti; poziva na to da se u tim područjima osigura pristup visokokvalitetnim javnim uslugama kao što su skrb, obrazovanje, zdravstvo, stanovanje i energija, pri čemu posebnu pozornost treba posvetiti područjima kojima prijeti depopulacija;


</Amend>
<Amend>Amandman		<NumAm>49</NumAm>
<DocAmend>Prijedlog rezolucije</DocAmend>
<Article>Stavak 8.d (novi)</Article>
	

	Prijedlog rezolucije
	Izmjena

	
	8.d	poziva na donošenje i provedbu obvezujućih pravnih mjera za sprečavanje financijske diskriminacije osoba s poviješću bolesti, uključujući osobe koje su preživjele rak i osobe s mentalnim poremećajima, pri čemu posebnu pozornost treba posvetiti ženama, koje se često suočavaju s intersekcijskim socioekonomskim ranjivostima; u tom kontekstu naglašava važnost „prava na zaborav”, posebno u pogledu pristupa financijskim uslugama kao što su osiguranje i kredit, kao i stanovanje, bez kažnjavanja zbog prošlih zdravstvenih problema, kako bi se osigurala socioekonomska reintegracija i smanjio rizik od siromaštva; ističe da u okviru borbe protiv siromaštva pristup osobnog budžetiranja, u kojem pojedinci izravno primaju financijska sredstva i troše ih prema vlastitim potrebama, ima potencijal za promicanje autonomije, dostojanstva i za pružanje prilagođenije potpore;


</Amend>
<Amend>Amandman		<NumAm>50</NumAm>
<DocAmend>Prijedlog rezolucije</DocAmend>
<Article>Stavak 9.a (novi)</Article>
	

	Prijedlog rezolucije
	Izmjena

	
	9.a	poziva sve države članice da brzo i u potpunosti provedu Direktivu o transparentnosti plaća kako bi se riješili ključni aspekti rodno uvjetovane razlike u plaćama unutar sektora te kako bi se od poduzeća zahtijevalo da objavljuju analize razlika u plaćama na temelju spola i provode informativne kampanje i kampanje osposobljavanja o nesvjesnoj pristranosti i stereotipima; poziva Komisiju i države članice da uzmu u obzir regionalne razlike i osiguraju da su takve mjere prilagođene posebnim potrebama regija u kojima su razlike među spolovima i nejednakosti na tržištu rada najizraženije; osim toga, poziva Komisiju da se pozabavi pitanjem strukturnog podcjenjivanja rada u sektorima u kojima prevladavaju žene i da osigura jednaku plaću za rad jednake vrijednosti ponovnom procjenom vrijednosti rada u područjima zapošljavanja u kojima obično prevladavaju žene, kao što su socijalne usluge, usluge skrbi i zdravstvene usluge te obrazovanje, s pomoću rodno neutralnih alata za ocjenjivanje radnih mjesta koji su razvijeni i koji se primjenjuju kako bi se uspostavio bolji i pravedniji sustav plaća;


</Amend>
<Amend>Amandman		<NumAm>51</NumAm>
<DocAmend>Prijedlog rezolucije</DocAmend>
<Article>Stavak 9.b (novi)</Article>
	

	Prijedlog rezolucije
	Izmjena

	
	9.b	poziva na ubrzane nove napore za uklanjanje rodno uvjetovanih razlika u zaposlenosti i razlika u mirovinama među spolovima i na povećanje ulaganja u javne usluge i socijalnu infrastrukturu te poziva da se potvrdi predanost prelasku na društvo koje se temelji na skrbi;


</Amend>
<Amend>Amandman		<NumAm>52</NumAm>
<DocAmend>Prijedlog rezolucije</DocAmend>
<Article>Stavak 9.c (novi)</Article>
	

	Prijedlog rezolucije
	Izmjena

	
	9.c	poziva Komisiju da u okviru Strategije u obzir uzme specifične izazove s kojima se suočavaju starije žene koje žive u siromaštvu; potiče Komisiju da potakne države članice na razvoj ciljanih mjera za osiguravanje odgovarajućih razina mirovina, uključujući automatsku indeksaciju u skladu s inflacijom;


</Amend>
<Amend>Amandman		<NumAm>53</NumAm>
<DocAmend>Prijedlog rezolucije</DocAmend>
<Article>Stavak 10.</Article>
	

	Prijedlog rezolucije
	Izmjena

	10.	poziva države članice da razviju politike za jačanje prava na rodiljni, očinski i roditeljski dopust, promicanje usklađivanja poslovnog i obiteljskog života, olakšavanje povratka žena na posao nakon trudnoće i rodiljnog dopusta te osiguravanje odgovarajućih uvjeta za dojenje na radnom mjestu;
	10.	naglašava da većinu neplaćenog rada u području pružanja skrbi i dalje obavljaju isključivo žene, što ima negativne posljedice na rodne nejednakosti na radnom mjestu i ekonomsku neovisnost; naglašava da je za rješavanje složene prirode siromaštva žena potrebno promijeniti raspodjelu rada i poticati žene i muškarce da promiču pravedniju raspodjelu neplaćene skrbi i rada u kućanstvu te da olakšaju integraciju i reintegraciju žena na tržište rada kako bi se postigao model prema kojemu bi privređivanje i skrb bile podjednako raspodijeljene zadaće u društvu poziva države članice da razviju politike za jačanje prava na rodiljni, očinski i roditeljski dopust, promicanje usklađivanja poslovnog i obiteljskog života i fleksibilne radne uvjete, uključujući pravo na rad na daljinu, kojim se olakšava povratak žena na posao nakon trudnoće i rodiljnog dopusta, uključujući uspostavu visokokvalitetne, dostupne i cjenovno pristupačne skrbi za djecu te osiguravanje odgovarajućih uvjeta za dojenje i skrb za novorođenčad na radnom mjestu; poziva države članice da uvedu i promiču dostupne politike očinskog dopusta uz odgovarajuću naknadu, uključujući povećanje zakonskog očinskog dopusta i roditeljskih naknada za očeve te omogućavanje neprenosivog dopusta očevima ili drugom roditelju kako bi se promicala istinska podjela obveza skrbi, omogućilo jačanje položaja žena na tržištu rada, a drugom roditelju omogućilo da uspostavi snažne veze sa svojom djecom i iskoristi potrebno slobodno vrijeme kako bi podržao razvoj u ranom djetinjstvu i dobrobit obitelji, čime bi se doprinijelo smanjenju „vremenskog siromaštva” žena; poziva Komisiju i države članice da osiguraju punu provedbu Direktive o ravnoteži između poslovnog i privatnog života;


</Amend>
<Amend>Amandman		<NumAm>54</NumAm>
<DocAmend>Prijedlog rezolucije</DocAmend>
<Article>Stavak 10.a (novi)</Article>
	

	Prijedlog rezolucije
	Izmjena

	
	10.a	potiče Komisiju da se suprotstavi sustavnom podcjenjivanju rada u sektorima u kojima prevladavaju žene, kao što su socijalni i zdravstveni sektor te sektori usluga skrbi i obrazovanja, što dovodi do siromaštva unatoč zaposlenju, te da surađuje s državama članicama i socijalnim partnerima na razvoju rodno neutralnih alata za ocjenjivanje radnih mjesta i kriterija kojima bi se omogućila definicija i usporedba „vrijednosti rada” na razini EU-a u cilju pravednijeg vrednovanja i naknade rada u sektorima u kojima prevladavaju žene;


</Amend>
<Amend>Amandman		<NumAm>55</NumAm>
<DocAmend>Prijedlog rezolucije</DocAmend>
<Article>Stavak 10.b (novi)</Article>
	

	Prijedlog rezolucije
	Izmjena

	
	10.b	poziva Komisiju da potakne države članice da razviju pravedne i učinkovite nacionalne sustave oporezivanja bogatstva, s ciljem smanjenja nejednakosti i osiguravanja da oni s najvećim sredstvima pravedno doprinose financiranju javnih dobara; podsjeća da su međunarodne institucije poput  Međunarodnog monetarnog fonda (MMF) i Organizacije za gospodarsku suradnju i razvoj (OECD) istaknule oporezivanje bogatstva kao koristan alat za rješavanje problema sve većih nejednakosti i jačanje javnih financija;


</Amend>
<Amend>Amandman		<NumAm>56</NumAm>
<DocAmend>Prijedlog rezolucije</DocAmend>
<Article>Stavak 10.c (novi)</Article>
	

	Prijedlog rezolucije
	Izmjena

	
	10.c	poziva Komisiju da provede sveobuhvatnu studiju o učincima smanjenja radnog vremena, uključujući iskustva iz pilot-projekata poput uvođenja četverodnevnog radnog tjedna u Ujedinjenoj Kraljevini, koji je pokazao pozitivne rezultate u pogledu zdravlja i dobrobiti radnika, ravnoteže između poslovnog i privatnog života te produktivnosti; svjestan je uspjeha u različitim zemljama koje su pokušale smanjiti radno vrijeme i potiče države članice da istraže i podrže inicijative usmjerene na smanjenje radnog vremena bez gubitka plaće, kao sredstvo za smanjenje siromaštva, jačanje demokracije, promicanje kvalitetnog zapošljavanja i rodne ravnopravnosti te poboljšanje mentalnog i fizičkog zdravlja;


</Amend>
<Amend>Amandman		<NumAm>57</NumAm>
<DocAmend>Prijedlog rezolucije</DocAmend>
<Article>Stavak 10.d (novi)</Article>
	

	Prijedlog rezolucije
	Izmjena

	
	10.d	ukazuje na ekonomsku destimulaciju majčinstva s kojima se suočavaju mnoge žene diljem EU-a; poziva na sveobuhvatne obiteljske politike kojima se podupire rađanje bez dugoročnih financijskih kazni, posebno u pogledu prekida karijere i razlika u mirovinama;


</Amend>
<Amend>Amandman		<NumAm>58</NumAm>
<DocAmend>Prijedlog rezolucije</DocAmend>
<Article>Stavak 10.e (novi)</Article>
	

	Prijedlog rezolucije
	Izmjena

	
	10.e	poziva Komisiju i države članice da izrade poseban europski akcijski plan za starije žene, uključujući mjere za rješavanje razlike u mirovinama među spolovima, prioritetni pristup socijalnim uslugama i uslugama kućne njege, mogućnosti kontinuiranog osposobljavanja i programe zapošljavanja na nepuno radno vrijeme u cilju borbe protiv izolacije i siromaštva starijih osoba;


</Amend>
<Amend>Amandman		<NumAm>59</NumAm>
<DocAmend>Prijedlog rezolucije</DocAmend>
<Article>Stavak 10.f (novi)</Article>
	

	Prijedlog rezolucije
	Izmjena

	
	10.f	potiče Komisiju da razvije i provede strategiju EU-a za menstrualno zdravlje kako bi se borila protiv menstrualnog siromaštva; smatra da menstrualno zdravlje i higijena moraju biti izričito integrirani u nacionalne i europske politike za javno zdravlje i borbu protiv siromaštva; potiče Komisiju da podrži države članice u uključivanju edukacije o menstruaciji i osiguravanja higijenskih proizvoda u holističke rodno osjetljive zdravstvene i socijalne politike, posebno za beskućnice, žrtve rodno uvjetovanog nasilja i pripadnice ranjivih skupina kao što su migrantice ili tražiteljice azila; potiče Komisiju i države članice da nalože osiguravanje besplatnih menstrualnih proizvoda u javnim školama, sveučilištima, vladinim zgradama, skloništima, javnim institucijama i centrima za potporu marginaliziranim ženama i djevojčicama u cilju borbe protiv menstrualnog siromaštva; isto tako poziva države članice da ukinu PDV i druge neizravne poreze na proizvode za menstrualnu higijenu u skladu s ciljevima rodne ravnopravnosti;


</Amend>
<Amend>Amandman		<NumAm>60</NumAm>
<DocAmend>Prijedlog rezolucije</DocAmend>
<Article>Stavak 11.</Article>
	

	Prijedlog rezolucije
	Izmjena

	11.	poziva države članice da osiguraju univerzalan pristup javnoj, pristupačnoj i kvalitetnoj zdravstvenoj skrbi za majke, novorođenčad i djecu;
	11.	poziva države članice da osiguraju univerzalan pristup javnoj, pristupačnoj i kvalitetnoj zdravstvenoj skrbi za majke, novorođenčad i djecu te skrbi za starije osobe i osobe s invaliditetom, kako bi se smanjio nerazmjeran broj žena koje preuzimaju neplaćene poslove pružanja skrbi, što ograničava njihovu sposobnost sudjelovanja na tržištu rada i zarađivanja za život;


</Amend>
<Amend>Amandman		<NumAm>61</NumAm>
<DocAmend>Prijedlog rezolucije</DocAmend>
<Article>Stavak 11.a (novi)</Article>
	

	Prijedlog rezolucije
	Izmjena

	
	11.a	poziva Komisiju da izda preporuku kojom se države članice potiču na provedbu obvezujućih pravnih mjera za poboljšanje napora za smanjenje siromaštva rješavanjem problema financijske diskriminacije s kojom se suočavaju žene s poviješću bolesti, uključujući osobe koje su preživjele rak i žene s mentalnim poremećajima, na temelju načela „prava na zaborav”, kako bi se osigurala njihova reintegracija na tržište rada i u društvo te smanjio rizik od siromaštva, obraćajući posebnu pozornost na žene koje se suočavaju s intersekcijskom socioekonomskom diskriminacijom;


</Amend>
<Amend>Amandman		<NumAm>62</NumAm>
<DocAmend>Prijedlog rezolucije</DocAmend>
<Article>Stavak 13.</Article>
	

	Prijedlog rezolucije
	Izmjena

	13.	poziva Komisiju i države članice da razmotre takozvane skrivene oblike siromaštva, da se bore protiv stigmatizacije osoba koje žive u siromaštvu i nekorištenja dostupnih socijalnih naknada te da uzmu u obzir činjenicu da su starije osobe, osobe s invaliditetom, samohrani roditelji, etničke manjine ili migranti skupine izloženije siromaštvu i socijalnoj isključenosti;
	13.	poziva Komisiju i države članice da razmotre takozvane skrivene oblike siromaštva, da se bore protiv stigmatizacije osoba koje žive u siromaštvu, da usvoje rodni i intersekcijski pristup u strategijama borbe protiv siromaštva, uzimajući u obzir činjenicu da su starije žene, žene s invaliditetom, obitelji sa samohranim roditeljem, na čelu kojih su mahom žene, pripadnice rasnih i etničkih manjina, migrantice, žrtve rodno uvjetovanog nasilja ili pripadnice zajednice LGTBIQ+ izloženije siromaštvu i socijalnoj isključenosti od ostalih;


</Amend>
<Amend>Amandman		<NumAm>63</NumAm>
<DocAmend>Prijedlog rezolucije</DocAmend>
<Article>Stavak 13.a (novi)</Article>
	

	Prijedlog rezolucije
	Izmjena

	
	13.a	poziva Komisiju da postavi raščlanjene ciljeve za smanjenje siromaštva među najmarginaliziranijim ženama, u skladu s ciljevima europskog stupa socijalnih prava i ciljevima održivog razvoja, te da prati napredak pomoću intersekcijskih pokazatelja;


</Amend>
<Amend>Amandman		<NumAm>64</NumAm>
<DocAmend>Prijedlog rezolucije</DocAmend>
<Article>Stavak 13.b (novi)</Article>
	

	Prijedlog rezolucije
	Izmjena

	
	13.b	ističe da se siromaštvom žena stvara siromaštvo djece i da je rješavanje tog problema ključno za prekidanje međugeneracijskog ciklusa siromaštva; poziva Komisiju i države članice da potiču uvođenje ili jačanje univerzalnih dječjih doplataka kao ključnog instrumenta za smanjenje siromaštva djece, potporu obiteljima i promicanje pravednije raspodjele bogatstva, uz poštovanje nacionalnih nadležnosti i sustava socijalne zaštite; poziva EU i države članice da razmotre uvođenje posebnog statusa za obitelji sa samohranim roditeljem, na čelu kojih se u nerazmjernom broju nalaze majke, koje su često i same maloljetnice;


</Amend>
<Amend>Amandman		<NumAm>65</NumAm>
<DocAmend>Prijedlog rezolucije</DocAmend>
<Article>Stavak 13.c (novi)</Article>
	

	Prijedlog rezolucije
	Izmjena

	
	13.c	poziva Komisiju i države članice da prednost daju smanjenju siromaštva djece, napominjući da je otprilike svako četvrto dijete u EU-u izloženo riziku od siromaštva ili socijalne isključenosti; svjestan je da je siromaštvo djece usko povezano s ekonomskom situacijom njihovih majki, koje se često suočavaju s većim rizikom od siromaštva zbog razlike u plaći na temelju spola, nesigurnog zaposlenja i nerazmjernih obveza u pogledu skrbi1a;

	
	_________________

	
	1a Eurostat, Statistics Explained, „Children at risk of poverty or social exclusion” (Djeca izložena riziku od siromaštva ili socijalne isključenosti). Podaci preuzeti 7. svibnja 2025., https://ec.europa.eu/eurostat/statistics-explained/index.php?title=Children_at_risk_of_poverty_or_social_exclusion.


</Amend>
<Amend>Amandman		<NumAm>66</NumAm>
<DocAmend>Prijedlog rezolucije</DocAmend>
<Article>Stavak 13.d (novi)</Article>
	

	Prijedlog rezolucije
	Izmjena

	
	13.d	uviđa odgovornost EU-a za rješavanje problema i iskorjenjivanje trgovine ljudima, koja ima prekograničnu i rodnu dimenziju, s obzirom na to da su siromašne žene nerazmjerno izložene riziku od seksualnog iskorištavanja i izrabljivanja radne snage; budući da iskorištavanje radne snage može biti popraćeno predugim radnim vremenom, nesigurnim i nezdravim radnim okruženjem i uskraćivanjem radnih prava poput bolovanja i prava na organiziranje ili štrajk, što nerazmjerno utječe na radnice u sektorima orijentiranima na izvoz;


</Amend>
<Amend>Amandman		<NumAm>67</NumAm>
<DocAmend>Prijedlog rezolucije</DocAmend>
<Article>Stavak 13.e (novi)</Article>
	

	Prijedlog rezolucije
	Izmjena

	
	13.e	naglašava da nedostatak trenutačno dostupnih, sigurnih i legalnih migracijskih ruta, uz sve strožu migracijsku politiku koja doprinosi ideji „Europe kao tvrđave”, uzrokuje marginalizaciju i nesigurnost među migrantima, posebno među ženama i djecom; poziva Komisiju i države članice da osiguraju sigurne i legalne migracijske rute te zajamče odgovarajuće pružanje socijalnih usluga svim osobama, uključujući žene i djecu, bez obzira na njihov migracijski status;


</Amend>
<Amend>Amandman		<NumAm>68</NumAm>
<DocAmend>Prijedlog rezolucije</DocAmend>
<Article>Stavak 14.</Article>
	

	Prijedlog rezolucije
	Izmjena

	14.	preporučuje državama članicama da pruže veću potporu obiteljima i osobama u ranjivom položaju pomoću socijalnih usluga za mentalno zdravlje i psihološku skrb;
	14.	preporučuje državama članicama da pruže veću potporu socioekonomskoj i emocionalnoj dobrobiti obitelji, osobito samohranim majkama, i osobama u ranjivom položaju pomoću socijalnih usluga za mentalno zdravlje i psihološku skrb te pružanjem prilika za sudjelovanje u sportskim aktivnostima, visokokvalitetnim programima obrazovanja i osposobljavanja, kulturnim i rekreacijskim aktivnostima, osiguravajući pritom da te usluge budu rodno osjetljive;


</Amend>
<Amend>Amandman		<NumAm>69</NumAm>
<DocAmend>Prijedlog rezolucije</DocAmend>
<Article>Stavak 16.a (novi)</Article>
	

	Prijedlog rezolucije
	Izmjena

	
	16.a	potiče na to da se na konferenciji izričito pozabavi rodno uvjetovanim dimenzijama siromaštva, uključujući menstrualno siromaštvo;


</Amend>
<Amend>Amandman		<NumAm>70</NumAm>
<DocAmend>Prijedlog rezolucije</DocAmend>
<Article>Stavak 17.a (novi)</Article>
	

	Prijedlog rezolucije
	Izmjena

	
	17.a	poziva Komisiju da osnuje odbor za osobe koje žive u siromaštvu, koji bi se sastojao od osoba koje žive u siromaštvu, posebno žena, pripadnika zajednice LGBTQI+ i drugih marginaliziranih osoba, s mandatom da se doprinese izradi, provedbi i evaluaciji Strategije; uviđa da su zajednice koje su izravno pogođene siromaštvom u najboljem položaju za oblikovanje politika koje utječu na njihov svakodnevni život; poziva Komisiju da osigura da sudjelovanje osoba koje žive u siromaštvu bude smisleno, uključujući pružanje odgovarajuće financijske naknade i potrebnih alata potpore kao što su prevođenje i pristupačni formati;


</Amend>
<Amend>Amandman		<NumAm>71</NumAm>
<DocAmend>Prijedlog rezolucije</DocAmend>
<Article>Stavak 17.b (novi)</Article>
	

	Prijedlog rezolucije
	Izmjena

	
	17.b	poziva Komisiju da osnuje posebnu radnu skupinu koja bi se sastojala od osoba koje žive u siromaštvu, pripadnika akademske zajednice, predstavnika Eurostata, Agencije Europske unije za temeljna prava, Europskog instituta za ravnopravnost spolova, statističkih ureda država članica, tvoraca politika i organizacija civilnog društva te stručnjaka koji rade u ključnim službama;


</Amend>
<Amend>Amandman		<NumAm>72</NumAm>
<DocAmend>Prijedlog rezolucije</DocAmend>
<Article>Stavak 17.c (novi)</Article>
	

	Prijedlog rezolucije
	Izmjena

	
	17.c	potiče Komisiju da u Strategiju uključi ciljani odjeljak kojim se potiču države članice da ukinu zakone i administrativne odredbe kojima se kriminaliziraju aktivnosti preživljavanja u javnim prostorima, uključujući zakone usmjerene na prosjačenje, spavanje na otvorenom, neformalne gospodarske aktivnosti i druge oblike rada za preživljavanje;


</Amend>
<Amend>Amandman		<NumAm>73</NumAm>
<DocAmend>Prijedlog rezolucije</DocAmend>
<Article>Stavak 18.a (novi)</Article>
	

	Prijedlog rezolucije
	Izmjena

	
	18.a	poziva Europski institut za ravnopravnost spolova i Agenciju EU-a za temeljna prava da provedu istraživanja na razini EU-a o intersekcijskim aspektima siromaštva;


</Amend>
<Amend>Amandman		<NumAm>74</NumAm>
<DocAmend>Prijedlog rezolucije</DocAmend>
<Article>Stavak 18.b (novi)</Article>
	

	Prijedlog rezolucije
	Izmjena

	
	18.b	poziva Komisiju da izradi intersekcijsku metodologiju praćenja učinka smanjenja siromaštva i da razradi raščlanjene ciljeve u svrhu smanjenja siromaštva među najmarginaliziranijim ženama, u skladu s europskim stupom socijalnih prava i ciljevima održivog razvoja;


</Amend>
<Amend>Amandman		<NumAm>75</NumAm>
<DocAmend>Prijedlog rezolucije</DocAmend>
<Article>Stavak 18.c (novi)</Article>
	

	Prijedlog rezolucije
	Izmjena

	
	18.c	naglašava da učinkovita provedba i praćenje Strategije zahtijevaju sustavno prikupljanje i upotrebu raščlanjenih podataka; poziva Komisiju da ponovno izda smjernice za prikupljanje podataka o ravnopravnosti kako bi potaknula države članice da prikupljaju raščlanjene podatke, uključujući podatke prema rasnom ili etničkom podrijetlu, spolu, dobi, invaliditetu i migracijskom statusu, u potpunosti u skladu s temeljnim pravima i standardima zaštite podataka, kako bi se točno utvrdila i obradila područja siromaštva i isključenosti, otkrile strukturne neravnopravnosti i oblikovali odgovori politika temeljeni na dokazima na svim razinama upravljanja;


</Amend>
<Amend>Amandman		<NumAm>76</NumAm>
<DocAmend>Prijedlog rezolucije</DocAmend>
<Article>Stavak 20.</Article>
	

	Prijedlog rezolucije
	Izmjena

	20.	poziva Komisiju da u Strategiju uključi horizontalno načelo uzimanja u obzir učinaka sektorskih politika na siromaštvo, uključujući obveznu ex ante analizu učinka;
	20.	poziva Komisiju da u Strategiju uključi horizontalno načelo uzimanja u obzir učinaka sektorskih politika na siromaštvo, uključujući obveznu ex ante analizu učinka i da posebnu pozornost obrati nerazmjernoj osjetljivosti žena na siromaštvo i regionalne razlike;


</Amend>
<Amend>Amandman		<NumAm>77</NumAm>
<DocAmend>Prijedlog rezolucije</DocAmend>
<Article>Stavak 20.a (novi)</Article>
	

	Prijedlog rezolucije
	Izmjena

	
	20.a	poziva Komisiju da u pregled socijalnih pokazatelja uključi indeks rodne ravnopravnosti Europskog instituta za ravnopravnost spolova ;


</Amend>
<Amend>Amandman		<NumAm>78</NumAm>
<DocAmend>Prijedlog rezolucije</DocAmend>
<Article>Stavak 21.a (novi)</Article>
	

	Prijedlog rezolucije
	Izmjena

	
	21.a	poziva Komisiju da potakne države članice da uspostave pravedne, redistributivne i progresivne sustave oporezivanja, osiguravajući da su javni proračuni dovoljno opremljeni za financiranje iskorjenjivanja siromaštva i smanjenje nejednakosti te borbu protiv nejednake raspodjele bogatstva i sredstava; ističe da je porezna pravda ključna za očuvanje socijalne kohezije i načela europskog stupa socijalnih prava;


</Amend>
<Amend>Amandman		<NumAm>79</NumAm>
<DocAmend>Prijedlog rezolucije</DocAmend>
<Article>Stavak 21.b (novi)</Article>
	

	Prijedlog rezolucije
	Izmjena

	
	21.b	poziva Komisiju da u okviru preporuka za pojedine zemlje ojača postupak europskog semestra uvođenjem konkretnijih i rodno osjetljivih preporuka, osim trenutačno ograničenih indikatora u pregledu socijalnih pokazatelja, kako bi se bolje obuhvatile rodne neravnopravnosti i riješile strukturne veze između siromaštva i rodno uvjetovanog nasilja;


</Amend>
<Amend>Amandman		<NumAm>80</NumAm>
<DocAmend>Prijedlog rezolucije</DocAmend>
<Article>Stavak 22.</Article>
	

	Prijedlog rezolucije
	Izmjena

	22.	poziva na jačanje sljedećeg višegodišnjeg financijskog okvira (VFO) i na učinkovitiju upotrebu fondova ESF+, EFRR, FEAD i FAMI kako bi se ojačale politike kojima se doprinosi iskorjenjivanju siromaštva;
	22.	poziva na jačanje sljedećeg višegodišnjeg financijskog okvira (VFO) i na učinkovitiju upotrebu fondova ESF+, EFRR, FEAD i FAMI kako bi se ojačale politike kojima se doprinosi iskorjenjivanju siromaštva; naglašava da bi ESF+ trebao ostati zaseban fond u VFO-u nakon 2027. jer je ključan za poboljšanje dostupnih, cjenovno pristupačnih i prilagodljivih socijalnih usluga za sve ranjive skupine, posebno žene i djevojčice s invaliditetom;


</Amend>
<Amend>Amandman		<NumAm>81</NumAm>
<DocAmend>Prijedlog rezolucije</DocAmend>
<Article>Stavak 22.a (novi)</Article>
	

	Prijedlog rezolucije
	Izmjena

	
	22.a	naglašava da, kao dio obveza iz Konvencije UN-a o pravima osoba s invaliditetom, EU mora svojim djelovanjem podržati ranjive skupine koje su izložene većem riziku od siromaštva, poput osoba s invaliditetom, u sve programe u okviru VFO-u nakon 2027.; smatra da je ključno osigurati da osobe s invaliditetom, posebno žene i djevojčice, imaju jednak pristup svim programima koje financira EU, u skladu sa Strategijom o pravima osoba s invaliditetom za razdoblje 2021. – 2030.; potiče Komisiju da razvije metodologiju za praćenje potrošnje u korist osoba s invaliditetom, posebno žena i djevojčica, te da potvrdi da se u svim programima i projektima koje financira EU jamči rodna ravnopravnost u mogućnostima i dostupnost financijskih sredstava EU-a za osobe s invaliditetom;


</Amend>
<Amend>Amandman		<NumAm>82</NumAm>
<DocAmend>Prijedlog rezolucije</DocAmend>
<Article>Stavak 22.b (novi)</Article>
	

	Prijedlog rezolucije
	Izmjena

	
	22.b	naglašava da su za oblikovanje, provedbu i praćenje nove strategije EU-a za borbu protiv siromaštva potrebni rodno osjetljivi proračun i podaci raščlanjeni po spolu; poziva Komisiju da osmisli posebne pokazatelje za praćenje dostupnosti menstrualnih proizvoda i usluga koje se odnose na spolno i reproduktivno zdravlje i prava te da osigura da sredstva EU-a dokazivo doprinose smanjenju rodne dimenzije siromaštva;


</Amend>
</RepeatBlock-Amend>

